Spajna 0 Portugall 0 F'partita ta' ħbiberija, Spanja u l-Portugall temmew fi draw ta' 0-0. Biż-żewġ timijiet jibdew bl-aqwa ħdax possibli bil-kowċis rispettivi jieħdu dan il-konfront bis-serjeta, l-partita kienet waħda bilanċjata bi ftit azzjonijiet rispettivi lejn il-lasti oppost biex b'hekk il-partita ntemmet fi draw ta' mingħajr gowls. Agħfas fil-link biex issegwi siltiet mill-partita bejn Spanja v Portugall Italja 4 Repubblika Ċeka 0 L-Italja kompliet bil-preparazzjonijiet tagħha bl-aħjar mod possibli hekk kif għelbet lir-Repubblika Ċeka 4-0. Ciro Immobile fetaħ l-iskor wara 23 minuta biex Nicolo Barella għamilhom 2-0 fit-42 minuta. Lorenze Insigne fit-tieni taqsima għamilhom 3-0 biex ikkonferma rebħa komda għall-Italja. L-Italja baqgħu dominanti u fit-73 minuta kien Domenico Berardi li għamilhom 4-0. Agħfas hawn biex issegwi siltiet mill-partita Italja v Repubblika Ċeka Maċedonja ta' Fuq 4 Kazakhstan 0 Il-Maċedonja ma setgħax kellhom bidu aħjar fil-preparamenti għad-debutt tagħhom fil-Euro 2020 hekk kif għelbu lil Kazakhstan 4-0. Ezgjan Alioski fetaħ l-iskor wara 35 minuta permezz ta' penalty. Il-Kazakhstan sfaw jilagħbu bi player anqas fil-45 minuta meta tkeċċa Serikzhan Muzhikov. Ivan Trickovski irdoppja għall-Maċedonja fis-57 minuta b'Milan Ristovski jagħmilhom 3-0 fit-73 minuta. Tliet minuti wara Darko Churlino għamilhom 4-0. Agħfas hawn biex issegwi siltiet mill-partita bejn Maċedonja ta' Fuq v Kazakhstan Fillandja 0 Estonja 1 Il-Fillandja sofrew it-tieni telfa konsekuttiva f'partita oħra ta' ħbiberija meta tilfu 1-0 kontra l-Estonja. Il-gowl deċiżiv f'din il-partita wasal fid-59 minuta permezz ta' penalty ta' Rauno Sappinen fid-59 minuta. Agħfas hawn biex issegwi siltiet mill-partita bejn Fillandja v Estonja Ungerija 1 Ċipru 0 L-Ungerija kisbet rebħa minima ta' 1-0 fl-ewwel partita ta' ħbiberija bi tħejjija għall-Euro 2020. Il-gowl li ddeċieda dan il-konfront wasal fis-36 minuta permezz ta' Andras Schafer. Agħfas hawn biex issegwi siltiet mill-partita bejn Ungerija v Ċipru Ikkummenta //= $special ?>